রবিবার সকাল মিলবে মেট্রো, ব্লু ও গ্রিন লাইনের সময়সূচি জেনে নিন

কলকাতা: মেট্রো (Kolkata Metro) যাত্রীদের জন্য সুখবর। ১৪ ডিসেম্বর, রবিবার ব্লু ও গ্রিন লাইনে বিশেষ মেট্রো পরিষেবা দেওয়া হবে। ওই দিন রাজ্যে স্টেট এলিজিবিলিটি টেস্ট রয়েছে। সেই কারণেই পরীক্ষার্থীদের সুবিধার জন্য এই পদক্ষেপ কলকাতা মেট্রোর।পাশাপাশি আগামী ১৫ ডিসেম্বর সোমবার থেকে গ্রিন লাইনে (Kolkata Metro Services Green Line) আরও বেশি মেট্রো চালানো হবে বলে জানিয়েছে কলকাতা মেট্রো রেল কর্তৃপক্ষ।

রবিবার অন্যদিনের তুলনায় দেরিতে মেট্রো পরিষেবা শুরু হয়। কিন্তু পরীক্ষার জন্য এ দিন সকাল ৭টা থেকেই শুরু হবে মেট্রো চলাচল। ব্লু লাইন (Kolkata Metro Services Blue Line) ও গ্রিন লাইন, ২টির ক্ষেত্রেই একই সিদ্ধান্ত নিয়েছেন মেট্রো কর্তৃপক্ষ। শুক্রবার এনিয়ে বিজ্ঞপ্তি জারি করল মেট্রো কর্তৃপক্ষ।জানানো হয়েছে, ব্লু লাইন অর্থাৎ দক্ষিণেশ্বর থেকে শহিদ ক্ষুদিরাম রুটে রবিবার ১৩০টির বদলে ১৪৪ টি মেট্রো চলবে ওইদিন। আর গ্রিন লাইন অর্থাৎ হাওড়া ময়দান থেকে সল্টলেক সেক্টর ফাইভ পর্যন্ত রবিবার ১০৪টি মেট্রোর বদলে চলবে ১১৮ মেট্রো। ব্লু লাইনে দক্ষিণেশ্বর থেকে শহিদ ক্ষুদিরাম পর্যন্ত প্রথম মেট্রোটি ছাড়বে সকাল ৭টায়। শহিদ ক্ষুদিরাম থেকে দক্ষিণেশ্বরগামী প্রথম মেট্রো পাওয়া যাবে সকাল ৭টা ৩মিনিটে। সকাল ৭টা থেকে সকাল ৮টা পর্যন্ত ২০ মিনিট অন্তর মেট্রো চলবে। সকাল ৮টা থেকে সকাল ৯টা পর্যন্ত ১৫ মিনিট অন্তর মেট্রো চলবে। সকাল ৯টা থেকে ২টি লাইনেই অন্যান্য রবিবারের মতো মেট্রো পরিষেবা মিলবে। রাতের মেট্রো পরিষেবা অপরিবর্তিত।

আরও পড়ুন:SIR, কোন জেলায় কত নাম বাদ? কলকাতা টিভির হাতে ‘ফাইনাল রিপোর্ট’

অন্যদিকে, ১৪ ডিসেম্বর, রবিবার ব্লু লাইনে ১৩০টি মেট্রোর বদলে ১৪৪টি মেট্রো চলবে। গ্রিন লাইনে ১০৪টি মেট্রোর বদলে ১১৮টি মেট্রো চলবে।রবিবার গ্রিন লাইন বা হাওড়া ময়দান থেকে সল্টলেক সেক্টর ফাইভ পর্যন্ত প্রথম মেট্রো পাওয়া যাবে সকাল ৭টা থেকে। অন্যান্য রবিবারের মতো নির্দিষ্ট সময় অন্তরই দুটি প্রান্তিক স্টেশন থেকে মেট্রো ছাড়বে।রাতের মেট্রো পরিষেবা অপরিবর্তিত। আগামী ১৫ ডিসেম্বর থেকে প্রতি সোমবার-শুক্রবার পর্যন্ত গ্রিন লাইনে ২২৬টির পরিবর্তে ২২৮টি মেট্রো (১১৪ আপ ও ১১৪ ডাউন) চলবে। প্রতি শনিবার ২০২টির পরিবর্তে ২০৪টি এবং রবিবার ১০৪টির পরিবর্তে ১০৮টি মেট্রো চলবে। ১৫ ডিসেম্বর থেকে হাওড়া ময়দান স্টেশন থেকে শেষ মেট্রো রাত ১০.০৫ নাগাদ ছাড়বে।

অন্য খবর দেখুন